Малкъар тилден

2 классда ачыкъ дерс



**Дерсни бардыргъан устаз :**

**Чыпчыкъланы З.А.**

Дерсни темасы : «Харфла эм тауушла.Къайтарыу».

**Дерсни мураты:**

**Инсанлыкъ муратла**: Окъуу китапда берилген тинтиу ишлеге къарамларын кючлендириу.

**Предметные**:. **А**чыкъ тауушланы бла къысыкъ тауушланы башхалыкъларын теренлеу ; къысыкъ тауушланы зынгырдауукълагъа бла тунакылагъа юлешиниулерин къайтарыу.

**Метапредмет**

**Познавательные**: устазны болушлугъу бла бир оюмгъа келиу.

**Коммуникативные**: бир неда къауум адам бла ишлей билиу.

**Регулятивные**: дерсде тамамлагъан ишлерине багъа биче билиу.

***Дерсни барыуу.***

Организационный момент

Актуализация.

* + 1. Дерсге низам салыу.

Сабийле биз бюгюн малкъар тилден ачыкъ дерс беребиз.

Бизге келген къонакъла бла саламлашайыкъ. Бир бирге къарап къууанайыкъ эм билгенибизни иги кёгюзтейик.

* + 1. Юй ишни тинтиу.( Проверка домашнего задания)

Сабийле юй ишни кёлден айырадыла, устазны сорууларына жууап этедиле.

Дефтерлерин ачып къангадан айны къайсы кюню болгъанын кёчюредиле.

Ш. Тазажазма.( Читописание)

**а, о, у, ы, э, и**

**ан, он, ун, ын, эн, ин**

lV. Къайтарыу ( Повторение)

* Бюгюн бизге къонакъгъа эрленчик келгенди. (Устаз къангагъа эрленчикни суратын тагъады.)
* Ол ма бу гюллени къангагъа такъгъанды. Аланы хар биринде уа бир тюрлю соруу неда иш барды. Биз, ол гюл­лени хар бирин алып, не этеригибизни билип тамамларгъа керекбиз. Бизни иги ишлеригибизге ийнана, эрленчик саугъа да хазырлагъанды.
* Алайды да, эрленчикни сорууларына жууап этейик.( **коллективная работа)**
* Сабийле къангагъа кезиу-кезиу чыгъып, бирер гюлню аладыла, не этерге кереклерин окъуйдула. Малкъар тилде ненча ачыкъ таууш барды?
* Ала къалай юлешинедиле?
* **Е, ё, ю, я** харфланы юсюнден не билесиз?
* **У** харф ачыкъ тауушну не заманда белгилейди? Сабийле хар соруугъа толу жууап берирге керекдиле.

Сабийледен бири къангагъа чыгъып, кезиулю гюлчюкню алады, не иш жазылгъанын окъуйду.

* Сабийле, къысыкъ тауушланы юсюнден не билесиз? Ол соруугъа жууап этерден алгъа, бир кесек солуюкъ.

Сабийле эрленчикни соруууна билгенлерича жууап этедиле.

*Гыржын, ётмек, жыйрыкъ, сирнек, тюйме.*

Сабийле бу сёзлени бёлюмлеге бёле окъуйдула, ачыкъ тауушланы белгилеген харфланы табадыла. Ол ачыкъ тауушланы устаз сабийлеге айтдырып кёреди эм хауа, аууздан чыгъа туруп, чырмаулагъа тюбемегенин эслетип айтдырады. Бирси харфланы тауушлары къысыкъла болгъанларына тюшюндюреди: ала, аууздан чыгъа туруп, тюрлю-тюрлю чырмаулагъа тюбейдиле.

Ачыкъ тауушла сёз бёлюм къурагъанларын, къысыкъ тауушла уа къурамагъанларын сабийле шарт ангылап айтадыла.

Устаз къангагъа къысыкъ тауушланы таблицасын тагъады, аны болушлугъу бла ишлейди.

Ачыкъ тауушланы белгилеген харфла быладыла: **а, о, у, ы, и, е, ё, э, ю, я.** Къысыкъ тауушланы белгилеген харфла уа была: **б, в, г, гъ,** д, **ж, з, й, к, къ, л, м, н, нг, п, р, с, т, у, ф, х, ц, ч, ш, щ.** Ала уа, айтылыуларына кёре, зынгырдауукълагъа эм тунакылагъа юлешинедиле, кеслери да нёгерли эм нёгерсиз боладыла.

Тунакы къысыкъ тауушла жаланда дауурдан къураладыла. Зынгырдауукъ къысыкъ тауушланы къурауда ауаз да къошулады, ала дауур бла ауаздан къураладыла.

Устаз алгъадан бу башында айтылгъан затлагъа тынгылы, уллу, тюрсюнлю харфла бла жазылгъан таблицаны экранда кёргюзтеди.

Ачыкъ тауушла: [а], [о], [у], [ы], [и], [ё], [э], [ю].

Базыкъ ачыкъ тауушла: [а], [о], [у], [ы].

Назик ачыкъ тауушла: [э], [и], [ё], [ю].

Къысыкъ тауушла: [б], [в], [г], [гъ], [д], [ж], [з], [й], [к], [къ], [л], [м], [н], [нг], [п], [р], [с], [т], къысха [у], [ф], [х], [ц], [ч], [ш], [щ].

Зынгырдауукъ къысыкъ тауушла: [б], [в], [г], [гъ], [д], [ж], [з], [й], [л], [м], [н], [нг], [р], къысха [у]. Тунакы къысыкъ тауушла: [к], [къ], [п], [с], [т], [ф], [х], [ц], [ч], [ш], [щ].

Нёгерли къысыкъла: [б], [в], [г], [гъ], [д], [ж], [з]

[п], [ф], [к], [къ], [т], [ш], [с]

кеси сёзлерибизде: [ж] [ч]

Аланы алгъа устаз кеси окъуйду, ызындан а сабийлеге окъутады.

***Солуу кезиу.(Физминутка)***

***V.* Нёгерле бла ишлеу ( групповая работа)** КЕРЕКЛИ СЁЗЛЕНИ КЪАУУМЛАГЪА ЮЛЕШИРГЕ.

***VI***. Китап бла ишлеу.( Работа с учебником)

Сабийлени бир къаууму къангада ишлейди.

(Работа у доски)

Сабийле китапны 71-чи ишде сёзлени окъуп, тенглешдирип, юлгюдеча жазадыла. Жазгъан сёзлеринде базыкъ эм назик ачыкъ тауушланы табадыла. Къысыкъ тауушла ол сёзледе къалай айтылгъанына эс бурадыла.

(**индивидуальная работа)** 72-чи иш былай тамамланады: китап, тана, дарман, къанжал,азыкъ, жастыкъ, айран, бешик, юлёкъу, тёшек, шинтик, харбыз, бал, чалгъы, четен. Къошхан къысыкъ тауушлары зынгырдауукъ бла тунакы болгъанларын тохташдырадыла.

73-чю ишни окъуучула къауумла болуп тамамлайдыла. Сёзлени тенглешдирип, къысыкъ тауушланы айтылыуларында башхалыкъны бир бирлерине ангылатадыла

75-чи ишде белгиленнген сёзлени магъаналарын айтадыла: атым, уллу, элде, энчи.

Къысыкъ тауушланы белгилеген харфланы тюплерин ызлайдыла.

***VI .* Дерсни тамамлау**

76-чы ишде берилген сёзлени окъуйдула эм къысыкъ бла башланнган сёзлени жазадыла: *баш, кёз, боюн, къол, табан, бармакъ, къулакъ, тобукъ.* Бу ишде берилген сёзле адамны санларыны атлары болгъанларын айтадыла, кеслери да беш сёз къошадыла.

Устаз окъуучулагъа таблицада берилген ачыкъ эм къысыкъ тауушланы дагъыда бир кере айтдырады.

***VII.****Сёзлюклерине сёзле жазадыла( Словарная работа)*: *танг, тенг, чапыракъ.* Устаз ол сёзлени магъаналарын ангылатады эм окъуучула ала бла кёлден айтымла къурайдыла.

***VIII.*Рефлексия**

Эрленчик саугъаны кимге берирге керек болгъанын окъуучула кеслери сайлайдыла эм ол оюмгъа нек келгенлерин ангылатадыла.

Кеслерини дерсде ишлегенлерине багъа саладыла.

IХ. Юйге иш.(Домашняя работа)

Дерсликни 52-чи бетинде 74-чю ишни толтурургъа; къысыкъ тауушланы бла ачыкъ тауушланы къайтарыу.